text: [{"text_idx": "#000008", "text": "Ka era tukuna e levu: Era sega ni vakabauta na iVakadinadina i Jiova na veiqaravi vakavuniwai."}, {"text_idx": "#000009", "text": "Kena dina: Keimami qara na veiqaravi vinaka duadua vakavuniwai. Ni keimami tauvimate, keimami qarai ira na vuniwai era matai ena veisele, ia e sega ni vakayagataki kina na dra. Keimami marautaka ni sa toso sara na iwalewale ni veiqaravi ena tabana ni veiqaravi vakavuniwai. E laurai ni sa yaga raraba na veiqaravi vakavuniwai e sega ni vakayagataki kina na dra. Ena levu na vanua, sa rawa vei ira na tauvimate mera digia na veiqaravi e taqomaki ira mai na leqa e vu mai na tauri ni dra, me vaka na matedewa, vakaleqa na cakacaka ni sotia ni yagoda, kei na cala e dau yaco ena gauna ni veisele."}, {"text_idx": "#000010", "text": "Ka era tukuna e levu: Era vakabauta na iVakadinadina i Jiova ni na vakabula na tauvimate na vakabauta."}, {"text_idx": "#000012", "text": "Ka era tukuna e levu: E sau levu na veiqaravi vakavuniwai e sega ni vakayagataki kina na dra."}, {"text_idx": "#000013", "text": "Kena dina: E yaga qai sega ni sau levu na veiqaravi vakavuniwai e sega ni vakayagataki kina na dra. a"}, {"text_idx": "#000015", "text": "Kena dina: E sega ni dina na itukutuku qori qai sega na kena ivakadinadina. Era sa cakava oti na vuniwai e levu na mataqali veisele e sega ni vakayagataki kina na dra, me vaka na veisele ena uto, sui, kei na gacagaca. b Era dau bulabula vinaka o ira na sega ni tauri dra ni oti na veisele, wili kina o ira na gone, ni vakatauvatani kei ira na tauri dra. c Ia se mani cava na ituvaki, eda sega ni vakadeitaka ni na mate e dua na tauvimate ena vuku ni nona tauri dra se sega ena gauna ni veisele."}, {"text_idx": "#000016", "text": "Na cava era sega ni tauri dra kina na iVakadinadina i Jiova?"}, {"text_idx": "#000017", "text": "Neimami vakatulewa qo e yavutaki ena ka keimami vakabauta, sega ni ka vakavuniwai. E veivakaroti na Veiyalayalati Makawa kei na Veiyalayalati Vou meda vakatabui keda mai na dra. (Vakatekivu 9:4; Vunau ni Soro 17:10; Vakarua 12:23; Cakacaka 15:28, 29) Kena ikuri, ena mata ni Kalou na dra e vakatakarakarataka na bula. (Vunau ni Soro 17:14) Koya gona, keimami sega ni tauri dra ni keimami talairawarawa vua na Kalou kei na neimami doka ni o koya e solia na bula."}, {"text_idx": "#000018", "text": "E rawa ni vakayacori vinaka na veisele lelevu ni sega ni vakayagataki na dra"}, {"text_idx": "#000019", "text": "Era dau nanuma tu na vuniwai ni rivarivabitaki na veisele e sega ni vakayagataki kina na dra, ia sa veisau na rai ena vica na yabaki sa oti. Kena ivakaraitaki, e tabaki ena dua na ivola vakavuniwai ena 2004 ni \u201csa na muri ena vica na yabaki mai qo na iwalewale ni veisele e dau vakayacori ga vei ira na iVakadinadina i Jiova.\u201d d E tabaki tale ga ena 2010 ena ivola vakavuniwai na Heart, Lung and Circulation \u201cme kua ni yalani ga vei ira na iVakadinadina i Jiova na \u2018veisele e sega ni vakayagataki kina na dra.\u2019\u201d"}, {"text_idx": "#000020", "text": "Nikua, era sa sega ni qai vakayagataka e udolu vakacaca na vuniwai na dra ena so na veisele lelevu, era sa sosomitaka qori ena veiqaravi e vakalevutaki kina nona dra o koya e tauvimate ni bera ni lai sele. Na iwalewale ni veiqaravi qori sa vakayacori tale ga ena veivanua se qai vakatorocaketaki tiko, ra ciqoma tale ga na veiqaravi qori o ira na sega ni iVakadinadina i Jiova."}, {"text_idx": "#000029", "text": "Eso era nanuma nira sega ni ciqoma na iVakadinadina i Jiova na veiqaravi vakavuniwai kece. Vakacava e dina qori?"}, {"text_idx": "#000031", "text": "E kauaitaka na Kalou na veiqaravi vakavuniwai eda digia?"}]